Valērijs Šabala. Valērijs Šabala (1994-yil 12-oktyabrda tugʻilgan) — Latviyalik futbolchi, Farer orollarining KÍ Klaksvik klubida hujumchi sifatida oʻynaydi. Klublardagi faoliyati. Skonto Riga. 2011-yilning fevral oyida Šabala oʻsha paytdagi Latviya Oliy ligasi chempioni Skonto Riga jamoasiga qoʻshildi. Klubdagi debyut mavsumida asosiy tarkibda kamdan-kam maydonga tushardi. Umumiy 22 oʻyinda 2 ta gol urdi. Šabala oʻzining Skonto safidagi ligadagi birinchi golini 2011-yilning 25-sentyabrida JFK Olimpsga qarshi oʻyinda kiritdi. Oʻsha yili "yilning eng yaxshi yosh futbolchisi" deb topildi va Ilmārs Liepiņš mukofotini oldi. Mavsum davomida Šabala Arsenal, Watford va Udinese Calcio bilan qisqa muddatli sinovlardan oʻtdi. Club Brugge. 2014-yil 29-yanvarda Šabala Belgiya Pro-ligasi klubi Bruggega qoʻshildi va toʻrt yarim yillik shartnoma imzoladi. Keyin yarim mavsumga Skontoga ijaraga berildi. Ijara davomida Šabala liganing 9ta uchrashuvida maydonga tushib, 5ta gol urdi. Mavsum oldi tayyorgarlik davrini „Brugge“ safida oʻtkazgan Šabala 2014-yilning 22-avgustida Kipr birinchi divizioni Anortosis Famagusta klubiga yana ijaraga berildi. Podbeskidzie Bielsko-Biała. Polsha, Chexiya, Slovakiya va Latviyadagi ijara muddatidan soʻng, 2017-yil 4-avgustda Šabala I liga vakili Podbeskidzie Bielsko-Byała bilan ikki yillik shartnoma imzoladi. 12 ta gol urib, I liganing 2018—2019-yilgi mavsumda eng yaxshi toʻpurarga aylandi. Xalqaro faoliyati. Šabala vatanining barcha yoshlar terma jamoalari aʼzosi boʻlgan va Latviya milliy futbol terma jamoasi safida 2013-yilning 24-may kuni Qatarga qarshi oʻrtoqlik oʻyinida debyut qilgan. Keyingi oʻyinda milliy terma jamoada Turkiyaga qarshi oʻrtoqlik oʻyinida ikkita gol urdi va Latviya terma jamoasi safidagi eng yosh gol muallifiga aylandi. Birinchi rasmiy oʻyini 2014-yilgi Jahon chempionati saralashida Bosniya va Gersegovinaga qarshi oʻyin boʻldi.